

**ELŐTERJESZTÉS**

Üllés Nagyközségi Önkormányzat Képviselőtestületének

**Előterjesztő:** Nagy Attila Gyula polgármester

**Tárgy:** „Környezeti és Energiahatékonysági Operatív Program KEHOP-3.2.1. sz. „Az előkezelés, a hasznosítás és az ártalmatlanítás alrendszereinek fejlesztése a települési hulladék vonatkozásában tárgyú felhívására” tárgyú pályázat jóváhagyása.” és a hulladékszállítással kapcsolatos változások

**Iktatószám:**  1039-2/2016.

**Melléklet** Előterjesztés, határozati javaslatok

Rendelet-tervezet a települési szilárd és folyékony hulladékkezeléssel kapcsolatos helyi közszolgáltatásról szóló 21/2013. (XII. 12.) önkormányzati rendelet módosítására

**Felelős:** Dr. Borbás Zsuzsanna jegyző

**Véleményezésre megküldve:** **---**

*Az előterjesztést* ***nyílt*** *ülésen kell tárgyalni!*

*A döntéshez* ***egyszerű szótöbbség*** *szükséges*!

*A rendelet elfogadásához* ***minősített többség*** *szükséges!*

**Törvényességi véleményezésre bemutatva: ---**

# **ÜLLÉS NAGYKÖZSÉG POLGÁRMESTERÉTŐL**

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* MCj03002290000[1]*: polgarmester@ulles.hu*

|  |  |
| --- | --- |
| Ügyiratszám: 1039-2/2016. | Tárgy: Környezeti és Energiahatékonysági Operatív Program KEHOP-3.2.1. sz. „Az előkezelés, a hasznosítás és az ártalmatlanítás alrendszereinek fejlesztése a települési hulladék vonatkozásában tárgyú felhívására” tárgyú pályázat jóváhagyása.” és a hulladékszállítással kapcsolatos változások  Mell.: Előterjesztés, határozati javaslatok  Rendelet-tervezet a települési szilárd és folyékony hulladékkezeléssel kapcsolatos helyi közszolgáltatásról szóló 21/2013. (XII. 12.) önkormányzati rendelet módosítására |

**Üllés Nagyközségi Önkormányzat**

**Képviselő-testülete**

**Helyben**

**Tisztelt Képviselő-testület!**

Üllés Nagyközség Önkormányzata megalakulása óta tagja a Dél-alföldi Térségi Hulladékgazdálkodási Társulásnak. A Társulás keretein belül több pályázati konstrukcióban részt vettünk már közösen.

Magyarország Kormánya a 1463/2016. (VIII. 24.) Korm. határozata alapján a Dél-alföldi Térségi Hulladékgazdálkodási Társulás térségi hulladékgazdálkodási rendszerének fejlesztési törekvése 6,75 milliárd forint összegű indikatív támogatási kerettel bekerült az Éves Fejlesztési Keretbe, mint a Környezeti és Energiahatékonysági Operatív Program nevesített kiemelt projektje (a projekt önerővel megnövelt felhasználható nettó keretösszege: 7.500.000.000,- Ft).

A fejlesztés forrásainak döntő többsége Szegeden fog koncentrálódni, a pályázat címében is megjelölt (előkezelés, hasznosítás, ártalmatlanítás) tevékenységekre, így a korábbiakban egyeztetett, elfogadott helyi elképzelések jóval kisebb teret és keretet kapnak.

Mórahalom Város Önkormányzata ezért térségi összefogást kezdeményezett, s javasolja, hogy a pályázati források kedvezőbb kihasználása érdekében az együttműködés koordinálására, a Pályázat részletes szakmai előkészítésének kidolgozására kérjék fel a települések Mórahalom Város közszolgáltatóját, az FBH-NP Kft.t, s annak ügyvezetőjét Agatics Rolandot.

Településünk jelenleg a Négyforrás Nonprofit Kft-vel látja el a hulladékgazdálkodási közszolgáltatási feladatait, így az eddigiekben is mint külsős (nem a szegedi közszolgáltatóval

működő) önkormányzatként vettünk részt projektekben, s a Társulásban, e státuszunkat a jövőben is fenn kívánjuk tartani, s együtt szeretnénk működni a Dél-alföldi Hulladékgazdálkodási Társulással.

Fentiekre tekintettel kérem a Tisztelt Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjen.

1.

**……./2016. (XII. 22.) önkormányzati határozat**

**Tárgy:** A Dél-alföldi Hulladékgazdálkodási TársulásKEHOP-3.2.1. sz. *„Az előkezelés, a hasznosítás és az ártalmatlanítás alrendszereinek fejlesztése a települési hulladék vonatkozásában tárgyú felhívására”* tárgyú pályázat beadásához szükséges önkormányzati határozat meghozatala

**Határozati javaslat**

1. Üllés Nagyközségi Önkormányzat Képviselő-testülete támogatja és részt kíván venni a Magyar Kormány 1463/2016. (VIII. 24.) Korm. határozata alapján az Éves Fejlesztési Keretben nevesítésre került 6,75 milliárd Ft indikatív támogatásban részesült a KEHOP-3.2.1. azonosító számú, hulladékgazdálkodási rendszer fejlesztése tárgyú projekt megvalósításában.
2. A Képviselő-testület nyilatkozik arról, hogy Kistelek járás települései (Kistelek, Balástya, Csengele, Pusztaszer,), valamint Mórahalom járás települései (Mórahalom, Ásotthalom, Bordány, Forráskút, Öttömös, Pusztamérges, Ruzsa, Üllés, Zákányszék, Zsombó) kiegészülve Szatymaz és Domaszék településekkel, a projekt műszaki tartalmának egyeztetése, a hulladékgazdálkodási rendszerük működtetésének és fejlesztésének összehangolása és koordinációja, továbbá NHKV-val történő folyamatos együttműködés érdekében együttesen lépnek fel, tevékenységüket összehangolják.
3. A Képviselő-testület felkéri az együttműködés koordinálására, a Pályázat részletes szakmai előkészítésének kidolgozására az FBH Nonprofit Kft. képviseletében Agatics Roland ügyvezető urat.
4. A Képviselő-testület nyilatkozik arról, hogy a Dél-Alföldi Térségi Hulladékgazdálkodási Társulás keretében és az ISPA/KA pályázatban a településen megvalósított hulladékgazdálkodási beruházások, eszközök működtetésében a pályázatok fenntartására vállalt kötelezettségek teljesítésében a továbbiakban is együttműködik.
5. A Képviselő-testület felhatalmazza a Polgármestert arra, hogy a határozatba foglaltakkal összefüggő intézkedéseket megtegye.

**Határidő:** azonnal

**Felelős:** Nagy Attila Gyula polgármester

**Határozatról értesül:**

1. Nagy Attila Gyula polgármester
2. Dr. Borbás Zsuzsanna jegyző
3. Dél-alföldi Hulladékgazdálkodási Társulás munkaszervezete
4. FHB Nonprofit Kft.
5. Irattár.

Üllés, 2016. december 21.

Nagy Attila Gyula

polgármester

A hulladékgazdálkodási rendszer átalakítása, valamint a hulladékról szóló 2012. évi CLXXXV. törvény (továbbiakban Ht.) szigorú előírásainak való megfelelés nehéz helyzetbe sodorta az e célú közfeladatot ellátó gazdasági társaságunkat, a Négyforrás Nonprofit Kft-t, ezért a Kft. kérte a közszolgáltatási szerződésünk közös megegyezéssel történő megszüntetését 2016. december 31. napjával.

Megoldási lehetőség mutatkozik Önkormányzatunk számára:

Az FBH-NP Közszolgáltató Nonprofit Kft. (továbbiakban FBH-NP Kft.) együttműködést ajánlott fel a Négyforrás Nonprofit Kft-nek. Ez az együttműködés gazdasági szempontból lenne előnyös, hiszen mindenki előtt tisztán látható, hogy a jelenlegi finanszírozási feltételek mellett a hatályos szerződésünk szerinti közszolgáltatónk működésképtelenné válhat. Erre az egyik megoldást az FBH-NP Kft.-vel való közös közfeladat teljesítés jelenti, mely által nagyobb összegű szolgáltatási díj *(a lakosságszám alapján figyelembe vehető korrekciós tényezőket az előterjesztés* ***1.melléklet*** *tartalmazza)* hívható le a helyi közfeladat ellátására. Az FBH-NP Kft.-nek a döntést követően haladéktalanul intézkednie szükséges az engedélyeinek Üllésre is kiterjedő módosítása kapcsán.

A most előterjesztett döntések egy kvázi *„próbaidős"* feladatellátást kezdeményeznek. Ugyanis abban az esetben, ha Önkormányzatunk nem a saját, e célra létrehozott gazdasági társaságát kívánja közvetlenül megbízni a feladat ellátásával, akkor a közbeszerzésekről szóló 2015. évi CXLIII. törvény (továbbiakban Kbt.) rendelkezéseit kell alkalmazni. A Ht. ezt előíró rendelkezései:

*„33. § (1) A települési önkormányzat az önkormányzati hulladékgazdálkodási közfeladat ellátását a közszolgáltatóval kötött hulladékgazdálkodási közszolgáltatási szerződés útján biztosítja.*

1. *A települési önkormányzat az önkormányzati hulladékgazdálkodási közfeladat ellátására közbeszerzési eljárást folytat le, kivéve, ha a közbeszerzésekről szóló törvény (a továbbiakban: Kbt.) szerint nem kell közbeszerzési eljárást lefolytatni, a hulladékgazdálkodási közszolgáltatási szerződés megkötése nem tartozik a Kbt. alkalmazási körébe, vagy ha a hulladékgazdálkodási közszolgáltatási szerződés megkötése a Kbt. szerinti kivételi körbe esik.*
2. *A felhívásban az ajánlatkérő meghatározza, hogy a közbeszerzési eljárás során milyen, a hulladékgazdálkodási közszolgáltatási tevékenység minősítéséről szóló törvény szerint osztályba sorolt gazdasági szereplők tehetnek ajánlatot vagy nyújthatnak be részvételi jelentkezést.*

*37. §* *A hulladékgazdálkodási közszolgáltatási szerződés felmondása esetén a települési önkormányzat képviselő-testületének haladéktalanul intézkednie kell a hulladékgazdálkodási közszolgáltatás ellátásának biztosításáról.*

1. *A települési önkormányzat a hulladékgazdálkodási közszolgáltatási szerződés felmondása esetén a szerződés megszűnésétől az új hulladékgazdálkodási közszolgáltatási szerződés hatályba lépéséig a hulladékgazdálkodási közszolgáltatás ellátásáról haladéktalanul gondoskodik."*

Ha a hulladékgazdálkodási közszolgáltatási szerződésünk 2016. december 31. napjával közös megegyezés alapján megszűnik, a Ptk. valamint a Ht. rendelkezéseinek megfelelően önkormányzatunk a hatályos szerződés felmondással kapcsolatos rendelkezései alapján köteles eljárni, tehát a Ht. 37. § (4) bekezdése alapján — közbeszerzési eljárás megindításával egyidejűleg — a közszolgáltatás biztosításáról haladéktalanul gondoskodni kell. Mivel adott a lehetőség, hogy egy, a feladatra alkalmas, és a feladat vállalásának elfogadásáról nyilatkozó céget megbízhatunk a szolgáltatás ellátásával, így nincs szükség a Ht. 37/A. § alkalmazására, miszerint

*„Ht. 37/A. § Ha a települési önkormányzat a hulladékgazdálkodási közszolgáltatás ellátását a 33-34. §-ban foglaltak szerint nem biztosítja, vagy a hulladékgazdálkodási közszolgáltatás a 33-34. §-ban meghatározott eljárás eredménytelensége miatt nem biztosítható, a katasztrófavédelemről és a hozzá kapcsolódó egyes törvények módosításáról szóló törvény szerint kell eljárni."*

Tehát a most felvázolt döntés az átmeneti időszak erejéig — a jelenlegi szerződés megszűnésétől az új szerződés megkötéséig — terjed, rövid távú kötelezettségként jelentkezik. Ezzel párhuzamosan nyílt közbeszerzési eljárást szükséges megindítani, az annak eredményeként létrejövő szerződés fog hosszútávon megoldást jelenteni.

Mindezek alapján a következő döntések meghozatala szükséges:

1. Közszolgáltatási szerződés közös megegyezéssel történő megszüntetése *(a szerződés-tervezetet a* ***2. számú melléklet*** *tartalmazza.)*
2. Közbeszerzési eljárás indítása új hulladékgazdálkodási közszolgáltató
3. Az átmeneti időszakra vonatkozó közszolgáltatási szerződés megkötése *(a* ***közszolgáltatási szerződés tervezetét*** *a* ***3. számú melléklet*** *tartalmazza.)*
4. Hulladékgazdálkodási közszolgáltatásról szóló önkormányzati rendelet módosítása *(A rendelet-tervezetet, az előzetes hatásvizsgálati jelentést és az indokolást az* ***előterjesztés 4. számú melléklet*** *tartalmazza.)*
5. ***számú melléklet***

**A lakosságszám alapján számított szolgáltatási díj korrekciós tényezőiről**

*5. melléklet a 13/2016. (V. 24.) NFM rendelethez*

1. A lakossági tényezőket tartalmazó táblázat

|  |  |  |  |  |  |
| --- | --- | --- | --- | --- | --- |
|  | A | | | B | |
| 1 |  | | | Korrekciós tényező esetén alkalmazott lakosság tényező (L) | |
| 2 | A közszolgáltató által ellátott teljes közszolgáltatási terület összesített lakosság száma [fő]\* | | | pozitív korrekció | negatív korrekció |
| 3 | 0 | - | 10 000 | 0,7 | 1,3 |
| **4** | **10 001[[1]](#footnote-1)** | **-** | **25 000** | **0,8** | **1,2** |
| 5 | 25 001 | - | 50 000 | 0,9 | 1,1 |
| 6 | 50 001 | - | 75 000 | 1 | 1 |
| 7 | 75 001 | - | 100 000 | 1,05 | 0,9 |
| 8 | 100 001 | - | 125 000 | 1,1 | 0,9 |
| 9 | 125 001 | - | 150 000 | 1,15 | 0,9 |
| 10 | 150 001 | - | 175 000 | 1,2 | 0,9 |
| 11 | 175 001 | - | 200 000 | 1,25 | 0,9 |
| 12 | 200 001 | - | 300 000 | 1,3 | 0,8 |
| 13 | 300 001 | - | 400 000 | 1,35 | 0,8 |
| 14 | 400 001 | - | 500 000 | 1,4 | 0,8 |
| **15** | **500 001[[2]](#footnote-2)** | **-** | **750 000** | **1,5** | **0,7** |
| 16 | 750 001 | - | 1 500 000 | 1,6 | 0,7 |
| 17 | 1 500 001 | - |  | 1,7 | 0,7 |
| \* A legutóbbi hivatalos népszámlálás adatai alapján (KSH) kerül a közszolgáltató besorolásra, figyelembe véve az ellátott településeket. | | | | | |

2. A népsűrűség tényezőket tartalmazó táblázat

|  |  |  |  |  |
| --- | --- | --- | --- | --- |
|  | A | | | B |
| 1 | A közszolgáltató által ellátott teljes közszolgáltatási terület átlagos népsűrűsége [fő/km2]\* | | | Népsűrűség tényező (N) |
| 2 | 1001 | - | ... | 0,9996 |
| 3 | 601 | - | 1000 | 0,9998 |
| 4 | 401 | - | 600 | 1,0000 |
| 5 | 201 | - | 400 | 1,0002 |
| 6 | 101 | - | 200 | 1,0004 |
| 7 | 0 | - | 100 | 1,0006 |
| \* A legutóbbi hivatalos népszámlálás adatai alapján (KSH) kerül a közszolgáltató besorolásra, figyelembe véve az ellátott településeket. | | | | |

2.

**…./2016. (XII. 21. ) önkormányzati határozat**

**Tárgy:** Hatályban lévő hulladékgazdálkodási közszolgáltatási szerződés közös megegyezéssel történő megszüntetése

**Határozati javaslat**

Üllés Nagyközségi Önkormányzat Képviselő-testülete a Négyforrás Nonprofit Kft-vel kötött hulladékgazdálkodási közszolgáltatási szerződés — a szerződés 5. c. pontja alapján Felek közös megegyezéssel történő — megszüntetését 2016. december 31. napjával jóváhagyja, felhatalmazza a polgármestert az előterjesztés **2. sz. mellékletét** képező megszüntető okirat aláírására.

**Határidő:** **2016. december 31.**

**Felelős:** **Nagy Attila Gyula polgármester**

**A határozatról értesül:**

1. Nagy Attila Gyula polgármester
2. Dr. Borbás Zsuzsanna jegyző
3. Kissné Tóth Klára ügyvezető Négyforrás Kft.

Forráskút, Fő u. 74.

1. Fáncsik Judit pénzügyi-gazdálkodási csoportvezető
2. Irattár.

Üllés, 2016. december 21.

Nagy Attila Gyula

polgármester

1. **sz. melléklet**

**Hulladékgazdálkodási közszolgáltatási szerződés**

**megszüntetése közös megegyezéssel**

* tervezet -

amely létrejött egyrészről

**ÜLLÉS Nagyközségi Önkormányzat**

1. székhely: 6794 Üllés, Dorozsmai út 40.
2. adószáma: 15726566-1-06
3. statisztikai számjele: 15726566-8411-321-06
4. törzsszáma: 726566
5. képviseli: Nagy Attila Gyula polgármester

mint **Megrendelő** (a továbbiakban: önkormányzat)

másrészről

a **Négyforrás Nonprofit Közhasznú Korlátolt Felelősségű Társaság**

1. rövidített cégnév: Négyforrás Nonprofit Kft.
2. székhely: 6793 Forráskút, Fő utca 74.
3. telephely: 6793 Forráskút, Külterület 052/8. hrsz.
4. E-mail: negyforraskft@forraskut.hu
5. honlap: [www.negyforraskft.hu](http://www.negyforraskft.hu),
6. cégjegyzékszáma: 06-09-016691
7. adószáma: 2314925-2-06
8. statisztikai számjele: 23140925-3700-113-06
9. bankszámlaszáma: 57600039-11093163
10. számlavezető: Partiscum XI. Takarékszövetkezet
11. KÜJ száma: 103194743
12. KTJ száma: 102443063
13. OHÜ minősítő okirat száma: A-101/2014.
14. OHÜ minősítési osztály szintje: B/1.
15. képviseli: Kissné Tóth Klára ügyvezető

mint **Közszolgáltató** (a továbbiakban: közszolgáltató) — együtt Szerződő felek — között az alulírott helyen és napon az alábbi feltételekkel:

**1.** Szerződő Felek tényként rögzítik, hogy egymással 2014. június 27. napjával hulladékgazdálkodási tevékenység ellátására irányuló közszolgáltatási szerződés jött létre.

**2.** Szerződő Felek megállapodnak, hogy a Szerződést közös megegyezéssel 2016. december hó 31. napjával megszüntetik.

**3.** Szerződő Felek rögzítik, hogy a Közszolgáltató kizárólag a 2. pont szerinti határnapig teljesített szolgáltatások Szerződés szerinti, arányos ellenértékére jogosult, mely díjak beszedéséről a Közszolgáltató a Szerződésben foglaltaknak megfelelően köteles gondoskodni.

**4.** Szerződő Felek kijelentik, hogy a Szerződés megszüntetésével kapcsolatosan egymással teljeskörűen elszámoltak, egymással szemben semmilyen jogcímen semmilyen követelésük nincs, a közöttük korábban létrejött jogviszonyukat lezártnak (megszűntnek) tekintik.

**5.** A Közszolgáltató jelen szerződés aláírásával - feltétlenül és visszavonhatatlanul, végérvényesen – lemond a Szerződésből eredő bármilyen jellegű követelés jövőbeni érvényesítéséről.

**8.** Szerződő felek jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezéseit tekintik irányadónak.

**9.** Jelen szerződés 2 oldalból áll és 4 eredeti példányban készült, melyek közül 2 példány a Megrendelőt, 2 példány pedig a Közszolgáltatót illeti meg. Az okirat 2-2 példányának átvételét a Szerződő Felek jelen okirat aláírásával elismerik.

Alulírott Szerződő Felek jelen okiratot elolvastuk, megértettük, és azt mint szerződéses akaratunkkal mindenben megegyezőt, jóváhagyólag aláírtuk.

**Üllés, 2016. december 22.**

…………………………….. ……………………………

**Közszolgáltató Megrendelő**

**Kissné Tóth Klára Nagy Attila Gyula**

ügyvezető polgármester

**Záradék:**

Jelen szerződést Üllés Nagyközségi Önkormányzat Képviselő-testülete a …./2016. (12. 22.) határozatával jóváhagyta.

Üllés, 2016. december 22.

**Dr. Borbás Zsuzsanna**

**jegyző**

**…./2016. (XII. 21.) önkormányzati határozat**

**Tárgy:** Hulladékgazdálkodási közszolgáltatás beszerzésének indítása

**Határozati javaslat**

1. Üllés Nagyközségi Önkormányzat Képviselő-testülete a hulladékról szóló 2012. évi CLXXXV. törvény 33. § (1)-(2) bekezdése alapján az önkormányzati hulladékgazdálkodási közfeladat ellátására közbeszerzési eljárás lefolytatását rendeli el.
2. A Képviselő-testület felhatalmazza a Polgármestert arra, hogy a szükséges intézkedéseket megtegye.

**Határidő:** 2017. február 28.

**Felelős:** Dr. Borbás Zsuzsanna jegyző

A határozatról értesül:

1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. Irattár.

Üllés, 2016. december 21.

Nagy Attila Gyula

polgármester

**4.**

**…./2016. (XII. 21.) önkormányzati határozat**

**Tárgy:** Átmeneti időszakra hulladékgazdálkodási közszolgáltatási szerződés megkötése

**Határozati javaslat**

Üllés Nagyközségi Önkormányzat Képviselő-testülete a hulladékról szóló 2012. évi CLXXXV. törvény 37. § rendelkezései alapján a hulladékgazdálkodási közszolgáltatási szerződés megszűnésétől az új hulladékgazdálkodási közszolgáltatási szerződés hatályba lépéséig a hulladékgazdálkodási közszolgáltatás ellátásáról haladéktalanul gondoskodik az előterjesztés **3. sz. mellékletét** képező közszolgáltatási szerződés megkötésével.

**Határidő:** 2016. december 31.

**Felelős:** Nagy Attila Gyula polgármester

Dr. Borbás Zsuzsanna jegyző

A határozatról értesül:

1. Nagy Attila Gyula polgármester
2. Dr. Borbás Zsuzsanna jegyző
3. NHKV Zrt.
4. FBH-NP Közszolgáltató Nonprofit Kft. Vaskút
5. Fáncsik Judit pénzügyi-gazdálkodási csoportvezető
6. Irattár

Üllés, 2016. december 21.

Nagy Attila Gyula

polgármester

1. **sz. melléklet**

**Hulladékgazdálkodási közszolgáltatási szerződés**

amely létrejött egyrészről

**Üllés Nagyközségi Önkormányzat**

Székhely: 6794 Üllés, Dorozsmai út 40.

KSH azonosító: 15726566-8411-321-06

Törzskönyvi azonosító: 726566

Adószám: 15726566-1-06

Bankszámlaszám: 35005-15354099-00000000

Számlavezető pénzintézet: OTP Bank Nyrt. Dél-alföldi régió

Képviseli: Nagy Attila Gyula polgármester

mint a közszolgáltatást megrendelő önkormányzat (a továbbiakban: Önkormányzat),

másrészről

Teljes név: **FBH-NP Közszolgáltató Nonprofit Kft.**

Rövid név: FBH-NP Nonprofit Kft.

Székhely: 6521 Vaskút, 0551/2 hrsz.

Cégjegyzékszám: 03 09 126039

KSH azonosító (statisztikai számjel): 24290054-3821-572-03

KÜJ azonosító: 103 203 115

KTJ azonosító: 101 265 543

Adószám: 24290054-2-03

Bankszámlaszám: 10402513-00027708-00000008

Számlavezető pénzintézet: K&H Bank Zrt.

Képviseli: Agatics Roland ügyvezető

mint közszolgáltatást ellátó (nonprofit) gazdasági társaság (a továbbiakban: Közszolgáltató) között, az alulírott helyen és időben, az alábbi feltételekkel:

**Preambulum**

**1. A Szerződés szerinti közszolgáltatási tevékenység megnevezése**

****

A közszolgáltatási tevékenység:

* a hulladékgazdálkodási közszolgáltatás körébe tartozó hulladék átvétele, gyűjtése, elszállítása, kezelése, valamint az ezekhez kapcsolódó hulladékgazdálkodási feladatok ellátása.
* a közterületen elhagyott, illetve ellenőrizetlen körülmények között elhelyezett hulladékok elszállítása és kezelése;
* a hulladékgazdálkodási közszolgáltatással érintett hulladékgazdálkodási létesítmény fenntartása, üzemeltetése
* a hatályos jogszabályok – beleértve a közszolgáltatási terület települési önkormányzatának rendeletét is – által meghatározott tartalommal és keretek között.

A fentiek keretében a Közszolgáltató feladata a közszolgáltatási területen a rendszeresített gyűjtőedényben, az ingatlanon, illetve közterületen összegyűjtött és a Közszolgáltatónak rendszeres időközönként átadott települési hulladék kezelés céljából történő rendszeres elszállítása, ártalmatlanítást szolgáló létesítménybe való szállítása.

Közszolgáltató a Szerződés szerinti feladatainak részben saját eszközeivel, berendezéseivel és létesítményeivel, részben e szerződés alapján részére átadott eszközökkel, berendezésekkel, valamint létesítmények használatával tesz eleget.

Közszolgáltató tevékenysége kiterjed a hulladékgazdálkodási közszolgáltatás körébe tartozó hulladékok elkülönítetten gyűjtött részére is.

Felek rögzítik, hogy a Közszolgáltató tevékenysége a hulladékról szóló 2012. évi CLXXXV. törvény (továbbiakban: Ht.) és más vonatkozó jogszabályok rendelkezései szerint hulladékgazdálkodási közszolgáltatásnak minősül, amelynek igénybevétele a közszolgáltatási területen az ingatlanhasználók számára - a törvény erejénél fogva - kötelező.

Felek rögzítik, hogy Üllés Nagyközségi Önkormányzat a Ht. 37. § rendelkezései alapján jelen szerződés megkötésétől, - az azzal egy időben induló közbeszerzési eljárás eredményeként kötendő – új hulladékgazdálkodási közszolgáltatási szerződés hatályba lépéséig jelen szerződés aláírásával a hulladékgazdálkodási közszolgáltatás ellátásáról haladéktalanul gondoskodik.

**2. A Szerződés szerinti közszolgáltatási terület**

Az Üllés Nagyközségi Önkormányzat közigazgatási területén lévő valamennyi, a települési szilárd és folyékonyhulladékkezeléssel kapcsolatos helyi közszolgáltatásról szóló 21/2013. (XII. 12.) önkormányzati rendeletben meghatározott ingatlan.

**3. A Szerződés szerinti közszolgáltatás időtartama**

A Közszolgáltató a közszolgáltatás ellátását 2017. január 1. napjával köteles megkezdeni.

A Közszolgáltató az e szerződés szerinti hulladékgazdálkodási közszolgáltatást a Ht. 37. § (4) bekezdése alapján — jelen szerződés aláírását követően induló közbeszerzési eljárás eredményeként kötendő — új hulladékgazdálkodási közszolgáltatási szerződés hatályba lépéséig köteles ellátni.

**4. A hulladékgazdálkodási közszolgáltatás minőségi ismérvei**

A Szerződés szerinti hulladékgazdálkodási közszolgáltatás minőségi ismérveit a hulladékgazdálkodási közszolgáltatási tevékenység minősítéséről szóló 2013. évi CXXV. törvény 1. mellékletében meghatározott, a minősítési osztály megszerzéséhez szükséges követelmények alapján határozzák meg a Szerződő Felek.

A Szerződés szerinti hulladékgazdálkodási tevékenység végzéséhez szükséges, **a környezetvédelmi hatóság által meghatározott minősítési osztály: C/III.**

A Közszolgáltató a közszolgáltatás időtartama alatt köteles a hulladékgazdálkodási közszolgáltatás (ingatlanok, gépek, berendezések, járművek, stb.) működtetéséhez a Ht.-ben és más kapcsolódó jogszabályokban előírt szakmai és személyi feltételeket biztosítani.

A hulladékgazdálkodási közszolgáltatás körébe tartozó hulladék kezelése, illetve ártalmatlanítása a Csongrádi Víz-és Kommunális Szolgáltató Kft. (6645 Felgyő, 0294/27. hrsz.) telephelyén történik.

Közszolgáltató saját költségére köteles a hulladékgazdálkodási közszolgáltatáshoz kapcsolódó biztosítást kötni.

A Közszolgáltató a Ht. 32/A. § (1) bekezdés f) pontja szerinti megfelelőségi véleménnyel rendelkezik.

**5. A hulladékkezelési közszolgáltatás ellátásával kapcsolatos jogok és kötelezettségek**

Szerződő Felek hulladékgazdálkodással kapcsolatos jogait és kötelezettségeit elsősorban a Ht. és végrehajtására kiadott jogszabályok tartalmazzák. Szerződő Felek kötelezettséget vállalnak arra, hogy jogaikat és kötelezettségeiket a hatályos jogszabályok rendelkezései szerint gyakorolják, illetve teljesítik, figyelembe véve a hulladékgazdálkodás országos és területi célkitűzéseit, illetőleg egymás jogos érdekeit.

***Az Önkormányzat kötelezettségei különösen:***

1. a közszolgáltatás hatékony és folyamatos ellátásához a Közszolgáltató számára szükséges információk szolgáltatása, a Ht. 35. § (1) g) pontjában foglaltakra tekintettel;
2. a közszolgáltatás körébe nem tartozó hulladékgazdálkodási tevékenységek közszolgáltatással történő összehangolásának elősegítése;
3. a közszolgáltatásnak a közszolgáltatási területen végzett más közszolgáltatásokkal való összehangolásának elősegítését;
4. a települési igények kielégítésére alkalmas hulladék gyűjtésére, szállítására, kezelésére szolgáló helyek és létesítmények meghatározása;

e.) A Szerződő Felek megállapítják, hogy a Ht. 35. §-a szerinti települési önkormányzati rendeletalkotás az Önkormányzat önálló hatásköre. Ha a közszolgáltatási díjat az önkormányzat a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) Kormányrendelet (továbbiakban Korm.rend.) 3. § (1)-(4) bekezdése alapján számított díjnál alacsonyabb mértékben állapítja meg, a különbséget díjkompenzáció formájában köteles a közszolgáltatónak megtéríteni évente két alkalommal, első alkalommal tárgyév július 31-ig második alkalommal a tárgyévet követő január hó 31-ig. Abban az esetben, ha az önkormányzat díjkedvezményt, mentességet, vagy ingyenességet állapít meg, a hulladékgazdálkodási közszolgáltatási díj ezáltal meg nem fizetett összegét az állami hulladékgazdálkodási közfeladat ellátására létrehozott szervezet számára az önkormányzat köteles megtéríteni.

***A Közszolgáltató kötelezettségei különösen:***

1. a Szerződés szerinti hulladékgazdálkodási közszolgáltatás folyamatos és teljes körű ellátása;
2. a hulladékgazdálkodási közszolgáltatásnak a jogszabályok szerint meghatározott rendszer, módszer és gyakoriság szerinti teljesítése, ideértve évenkénti egyszeri lomtalanítás teljesítése;
3. a Kv. Hatóság által meghatározott minősítési osztály szerinti követelmények biztosítása és a minősítő okirat, valamint a Ht. 32/A. § (1) bekezdés f) pontja szerinti, 2016. október 1-jéig beszerzendő megfelelőségi vélemény Szerződés szerinti időtartam alatti folyamatos meglétének biztosítása;
4. a hulladékgazdálkodási közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítása, valamint a szükséges létszámú és képzettségű szakember alkalmazása;
5. a közszolgáltatás folyamatos, biztonságos ellátásához szükséges fejlesztések és karbantartások elvégzése;
6. a hulladékgazdálkodási közszolgáltatás körébe tartozó hulladék kezelésére meghatározott helyek és létesítmények igénybevétele.
7. a hulladékgazdálkodási, illetve más, jogszabályok szerinti nyilvántartási rendszerek működtetése és a hulladékgazdálkodási közszolgáltatás teljesítésével összefüggő adatszolgáltatások rendszeres teljesítése, továbbá a hatóságok jogszabályok szerinti tájékoztatása;
8. a hulladékgazdálkodási közszolgáltatást igénybe vevők számára könnyen hozzáférhető ügyfélszolgálat és tájékoztatási rendszer működtetése;
9. a hulladékgazdálkodási, illetve más, jogszabályok szerinti nyilvántartási, adatkezelési és adatszolgáltatási rendszer létrehozása és folyamatos működtetéséhez szükséges feltételek biztosítása;
10. a közszolgáltatást igénybe vevők kifogások és észrevételek elintézési rendjének megállapítása és ennek nyilvánosságra hozatala, a település által üzemeltetett honlapon.
11. A közszolgáltatás keretében gondoskodik az elkülönítetten gyűjtött hulladékok jogszabályban előírt módon történő begyűjtéséről szelektív gyűjtő szigetek, illetve házhoz menő gyűjtés keretében. A szelektív szigetek edényeinek ürítését hetente egyszer köteles elvégezni, az elkülönítetten gyűjtött települési hulladékot havonta egyszer köteles házhoz menő gyűjtés keretében begyűjteni, kezelésre átvenni. A házhoz menő hulladékgyűjtés edényzetét, vagy azonosító jellel ellátott más gyűjtőedényt (továbbiakban zsákot) azingatlanhasználók részére biztosítja.

A Közszolgáltató a hulladékgazdálkodási közszolgáltatási tevékenység elősegítése érdekében az alábbi feladatokat köteles ellátni:

* Adminisztratív feladatok:

1. könyvelés, számvitel, bérszámfejtés,
2. adminisztráció, nyilvántartás,
3. adatbázis-kezelés,
4. jogi ügyvitel.

* A hulladékgazdálkodási közszolgáltatást igénybe vevőkkel megkötendő egyedi közüzemi szerződések kezelése, így a közüzemi szerződések megkötése, nyilvántartása, módosítása, [megszüntetése.[1]](file:/C:/Users/nyiri.PMHIV/Documents/2016_01_01_Eszti/02_El%C5%91terjeszt%C3%A9sek/2016_07/Hulladekgazd_kozszolg_szerz_GYE.docx#_ftn1)
* Ügyfélszolgálati feladatok ellátása, a közszolgáltatás igénybe vevők hulladékgazdálkodási közszolgáltatással kapcsolatos bejelentéseinek intézése, panaszainak kivizsgálása, orvoslása és a közszolgáltatással kapcsolatos általános tájékoztatásnyújtás biztosítása. Az ügyfélszolgálatot a Közszolgáltató székhelyén kell működtetni. Az ügyfélszolgálat főbb feladatai:

1. közszolgáltatást igénybevevők bejelentéseinek kezelése,
2. közszolgáltatást igénybevevők panaszainak kivizsgálása és kezelése,
3. személyes ügyfélszolgálat működtetése,
4. telefonos ügyfélszolgálat működtetése,
5. ügyeleti rendszer működtetése,
6. internetes honlap működtetése.

Közszolgáltató a hulladékgazdálkodási közszolgáltatás keretében kötelezettséget vállal a települési hulladék egyes összetevőinek a központi jogszabályban, az Önkormányzat rendeletében meghatározott gyűjtőhelyeken, gyűjtőpontokon és/vagy hulladékudvarban és módon történő elkülönített gyűjtésére és kezelésére.

Amennyiben a Közszolgáltató az esedékes szolgáltatást elvégezni nem tudja és az nem az Önkormányzat mulasztására vezethető vissza (pl. gépjármű meghibásodás, időjárási körülmények), úgy köteles helyettesítéséről gondoskodni, arra engedéllyel és kapacitással rendelkező helyettes útján. Ha a helyettesítés nem megoldható, és ilyen módon a szolgáltatás a szolgáltatási napon elmarad, arról a Közszolgáltató haladéktalanul értesíti az Önkormányzatot. A Közszolgáltató az akadály elhárulását követő legközelebbi szolgáltatási napon a szolgáltatás szünetelése idején felgyűlt hulladékot is köteles elszállítani.

Ha a hulladék nem a szabványos, zárt tárolóedényben, illetve nem az Közszolgáltató által kiadott, jelzett zsákban kerül kihelyezésre, úgy Közszolgáltató nem köteles a hulladék gyűjtésére, elszállítására, kezelésére.

**6. A hulladékgazdálkodási közszolgáltatás finanszírozásának elvei, módszerei**

1. A hulladékgazdálkodási közszolgáltatás finanszírozása során a Ht. alapelveit kell érvényesíteni, kiemelten az önellátás, közelség, szennyező fizet elveit, továbbá a költséghatékony hulladékgazdálkodási közszolgáltatás biztosításának elvét, és a keresztfinanszírozás tilalmának elvét.
2. A hulladékgazdálkodási közszolgáltatás finanszírozásában a Önkormányzat, közvetlenül nem vesz részt. A közszolgáltatási díj megállapítása, valamint a közszolgáltatás finanszírozása a Korm. rendeletben, valamint a Koordináló szerv által fizetendő hulladékgazdálkodási szolgáltatási díjról szóló 13/2016. (V. 24.) NFM rendelet (továbbiakban Szolgáltatási díjrendelet) meghatározottak alapján történik.

**7. A hulladékgazdálkodási közszolgáltatási díj beszedésére vonatkozó módszer leírása, valamint a díjkövetelés érvényesíthetőségi feltételei**

1. A Közszolgáltató a Ht. alapelveiben megfogalmazottak szerint törekszik gazdálkodásának megszervezésére.
2. A Közszolgáltató Alvállalkozója az Alvállalkozónál jelentkező, 2016. április 1-jét megelőző időszakra vonatkozó, kiszámlázott közszolgáltatás késedelmes díjfizetése után – a Ptk-ban és az egyedi közüzemi szerződésben foglaltaknak megfelelően – jogosult késedelmi kamatot és kezelési költséget érvényesíteni a késedelmesen fizető felhasználókkal szemben.
3. A Közszolgáltató Alvállalkozója az Alvállalkozónál jelentkező, 2016. április 1-jét megelőző időszakra vonatkozó, kiszámlázott közszolgáltatási díjak beszedése érdekében a fogyasztókat a lejárt tartozás megfizetésére írásban felszólítja, illetve a tartozás behajtása érdekében a jogszabályokban biztosított lehetőségekkel él.
4. A Közszolgáltató Alvállalkozója az Alvállalkozónál jelentkező, 2016. április 1-jét megelőző időszakra vonatkozó, hulladékgazdálkodási közszolgáltatás igénybevételéért a közszolgáltatás igénybevevőjét terhelő díjhátralék és az azzal összefüggésben megállapított késedelmi kamat, valamint a behajtás egyéb költségei adók módjára behajtandó köztartozásnak minősülnek. A felszólítás eredménytelensége esetén a díjhátralékmegfizetésének esedékességét követő 45. nap elteltével a Közszolgáltató - a felszólítás megtörténtének igazolása mellett, és a jogszabályokban foglalt egyéb feltételek teljesítésével - a díjhátralék adók módjára történő behajtását a Nemzeti Adó- és Vámhivatalnál (a továbbiakban: NAV) kezdeményezi.
5. A Koordináló szerv szedi be a közszolgáltatási díjat, és a Koordináló szerv a közszolgáltatónak a közszolgáltatási szerződésben rögzített feladataiért a hulladékgazdálkodási közszolgáltatási díj megállapításáért felelős miniszter által meghatározott szolgáltatási díjat fizet. A Koordináló szerv kezeli a közszolgáltatás keretében keletkező kintlévőségeket.
6. 2016. július 1. napjától a szolgáltatási díjban a hulladékgazdálkodási közszolgáltatás teljes közvetlen költsége megtérítésre kerül, így a haszonanyag értékesítéséről a Koordináló szerv gondoskodik úgy, hogy a közszolgáltató valamennyi haszonanyagot köteles a Koordináló szerv által kijelölt szervezetnek átadni. 2016. július 1. napjától a haszonanyag-értékesítésből eredő bevétel a Koordináló szervet illeti meg.
7. A Koordináló szerv a közszolgáltatási díjakra vonatkozó számlákat az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Kormányrendelet (továbbiakban Kormányrendelet) 20. § (1) bekezdés szerinti adatszolgáltatás alapján állítja ki.
8. A közszolgáltató hiányos vagy késedelmes adatszolgáltatása esetén a Koordináló szerv a nem megfelelő adatszolgáltatással érintett ingatlanhasználó tekintetében a Koordináló szerv által legutóbb kiszámlázott közszolgáltatási díjról állít ki számlát. Az ezzel összefüggésben keletkező díjkorrekció esetén minden helytállási kötelezettség a közszolgáltatót terheli. Az így keletkező közszolgáltatási díjkülönbözet pozitív mérlegét a Koordináló szerv a közszolgáltatónak fizetendő esedékes szolgáltatási díjba beszámítja.
9. A közszolgáltató hiányos vagy helytelen adatszolgáltatásából eredő, a Koordináló szerv által nem megfelelő adattartalommal kiállított számlákkal kapcsolatos valamennyi következményért a közszolgáltatót terheli felelősség.
10. A Koordináló szerv a 69/2016. (III. 31.) Korm. rendelet 20. § (1) bekezdés szerinti adatszolgáltatásból kiindulva megállapítja azon ingatlanok körét, amelyre nincs közszolgáltatási díjfizetés meghatározva az adatszolgáltatásban, ugyanakkor vélelmezhető, hogy az ingatlannal összefüggésben teljesítés történt. A Koordináló szerv e körben jogosult ingyenesen adatot kérni az illetékes hatóságtól a Kormányrendelet 20. § (1) bekezdés szerinti adatszolgáltatásból hiányzó ingatlanok és szükséges adataik megállapítása érdekében.
11. Az előző bekezdés alapján rögzített ingatlanok adatait a Koordináló szerv megküldi a közszolgáltatónak, és felhívja a közszolgáltatót, hogy a megküldött ingatlanokon végzett szolgáltatásának megfelelően korrigálja a Kormányrendelet 20. § (1) bekezdés szerinti adatszolgáltatást legkésőbb az értesítés kézhezvételét követő 8 napon belül. A korrekciót követően - a közszolgáltató eltérő adatszolgáltatása hiányában - a Koordináló szerv a közszolgáltatási díjat az ingatlantulajdonosnak számlázza ki.
12. A Koordináló szerv a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik.

**8. Közszolgáltató által ellátható egyéb, bevétel megszerzésére irányuló tevékenységek és azok elszámolási szabályai**

A közszolgáltató - ha a Ht.-ban meghatározott, a hulladékgazdálkodási közszolgáltatás végzésével kapcsolatos kötelezettségeinek teljesítését nem veszélyezteti - a hulladékgazdálkodási közszolgáltatás körébe tartozó hulladékkal kapcsolatos hulladékgazdálkodási tevékenységeken kívül a hulladékgazdálkodási közszolgáltatás körébe nem tartozó hulladék kezelését végezheti az általa üzemeltetett hulladékkezelő létesítményben.

Közszolgáltató egyéb vállalkozási tevékenység folytatására annyiban jogosult, amennyiben ez nem veszélyezteti a Szerződés szerinti hulladékgazdálkodási tevékenység folyamatos és teljes körű ellátását.

A keresztfinanszírozás tilalmának Ht. szerinti elvéből következően a Közszolgáltató hulladékgazdálkodási közszolgáltatás díjának részét képező ésszerű nyereség nem tartalmazhatja a hulladékgazdálkodási közszolgáltatáson kívül eső egyéb gazdasági tevékenységei költségeinek, ráfordításainak fedezetét

Amennyiben a hulladékgazdálkodási közszolgáltatás körébe nem tartozó tevékenységet is végez a Közszolgáltató az egyes tevékenységeire olyan elkülönült nyilvántartást köteles vezetni, amely biztosítja az egyes tevékenységek átláthatóságát, valamint kizárja a keresztfinanszírozást. A Közszolgáltató az általa ellátott egyéb vállalkozási tevékenységek bevételeit, kiadásait, ráfordításait köteles a hulladékgazdálkodási közszolgáltatás bevételeitől, költségeitől, ráfordításaitól elkülönítetten, tételesen kezelni és nyilvántartani.

A hulladékgazdálkodási közszolgáltatás körébe nem tartozó tevékenység végzése esetén a Közszolgáltató a hulladékgazdálkodási közszolgáltatás nyújtása érdekében végzett tevékenységét éves beszámolója kiegészítő mellékletében oly módon mutatja be, mintha azt önálló vállalkozás keretében végezte volna. Atevékenység elkülönült bemutatása legalább önálló mérleget és eredménykimutatást jelent.

**9. A Közszolgáltató pénzügyi, gazdasági, műszaki és szakmai tevékenységének, költség-hatékony gazdálkodásának ellenőrizhetőségét, átláthatóságát biztosító előírások**

1. A Közszolgáltató köteles Önkormányzat illetve a Koordináló szerv kérésére, az általa végzett hulladékgazdálkodási közszolgáltatással és a gazdálkodásával kapcsolatos információkat, adatokat, a számviteli és egyéb analitikus nyilvántartásaival egyező tartalommal Önkormányzatnak illetve a Koordináló szervnek írásban megadni.
2. A Közszolgáltató köteles biztosítani Önkormányzat részére, hogy Önkormányzat közvetlenül, vagy arra kijelölt, szakmailag felkészült képviselője ellenőrizhesse Közszolgáltató adatszolgáltatásának hitelességét és a Szerződésben vállalt kötelezettségei teljesítését. Közszolgáltató köteles közreműködni abban, hogy Önkormányzat, vagy képviselője az ellenőrzés feladatait elvégezhesse, és ahhoz minden dokumentumot rendelkezésre bocsát. Az ellenőrzés nem járhat Közszolgáltató tevékenységének indokolatlan vagy ismétlődő megzavarásával.

**10. Alvállalkozók, a teljesítésben közreműködők igénybevétele**

Szerződő Felek megállapodnak abban, hogy a Szerződésben részletezett közszolgáltatás ellátásához Közszolgáltató jogosult alvállalkozók, illetve egyéb közreműködők (teljesítési segédek) igénybevételére.

A Közszolgáltató által bevont alvállalkozók teljesítéséért Közszolgáltató úgy felel, mintha saját maga teljesített volna.

A települési szilárd hulladékkal kapcsolatos kötelező helyi közszolgáltatás rendszeres teljesítésére jogosult, illetőleg kötelezett Közszolgáltató által bevont alvállalkozó adatai:

1. Alvállalkozó megnevezése: Négyforrás Nonprofit Kft.
2. Székhely: 6793 Forráskút, Fő utca 74.
3. KÜJ azonosító: 103 194 743
4. KTJ-azonosító: 102 443 063
5. Statisztikai számjel: 23140925-3811-572-06
6. Adószám: 23140925-2-06
7. Cégjegyzékszám: 06-09-016691
8. A hulladékgazdálkodási tevékenység végzéséhez szükséges Országos Környezetvédelmi és Természetvédelmi Főfelügyelőség által kiadott minősítő okirat száma: OKTF-KP/…….

**11. Szerződés módosításával kapcsolatos rendelkezések**

A Szerződő Felek a Szerződést kizárólag egyező akarattal, írásban módosíthatják a jogszabályok rendelkezéseinek a megtartásával.

**12. A Szerződés megszűnése**

A Szerződés megszűnik:

1. a Szerződés szerinti időtartam elteltével,
2. a Közszolgáltató jogutód nélküli megszűnésével,
3. felmondással,
4. a Felek közös megegyezésével.

Az Önkormányzat a Szerződést a Ptk.-ban meghatározott felmondási okokon túlmenően akkor mondhatja fel, ha a Közszolgáltató:

1. a hulladékgazdálkodási közszolgáltatás ellátása során a környezet védelmére vonatkozó jogszabályok vagy a rá vonatkozó hatósági döntés előírásait súlyosan megsértette, és ennek tényét a bíróság vagy a hatóság jogerősen megállapította;
2. a Szerződésben megállapított kötelezettségét neki felróható módon súlyosan megsértette;
3. nem rendelkezik érvényes hulladékgazdálkodási közszolgáltatási engedéllyel és a környezetvédelmi hatóság által kiállított minősítő okirattal;
4. az Önkormányzat által okiratban vállalt kötelezettség - a jelen szerződés aláírásakor a Közszolgáltatóáltal is ismert elbírált pályázat - teljesítése érdekében;
5. ha a 2016. április 1-jén működő közszolgáltató megfelelőségi véleménnyel a Ht. által előírt határidőig nem rendelkezik, a települési önkormányzat az előírt határidőt követő 30 napon belül a hulladékgazdálkodási közszolgáltatási szerződést 1 hónapos határidővel felmondja. A települési önkormányzat e kötelezettségét a fővárosi és megyei kormányhivatal törvényességi felügyeleti eljárás keretében vizsgálja.

A Közszolgáltató a Ptk.-ban meghatározottakon túlmenően a hulladékgazdálkodási közszolgáltatási szerződést akkor mondhatja fel, ha

1. az Önkormányzat a Szerződésben meghatározott kötelezettségét - a Közszolgáltató felszólítása ellenére —súlyosan megsérti, és ezzel a közszolgáltatónak kárt okoz, vagy akadályozza a hulladékgazdálkodási közszolgáltatás teljesítését; vagy
2. a Szerződés megkötését követően hatályba lépett jogszabály a Szerződés tartalmi elemeit úgy változtatja meg, hogy az a Közszolgáltatónak a hulladékgazdálkodási közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

*Amennyiben a szerződésszegés jellege nem zárja ki (a szerződésben tételesen felsorolható):* a másik fél írásban és részletesen köteles tájékoztatni a szerződésszegő felet a kötelezettségszegés tartalmáról és az elvárt, szerződésszerű intézkedés módjáról. A szerződésszegő fél köteles a szerződéses kötelezettségének ésszerű határidőn, de legkésőbb 30 napon belül eleget tenni, vagy a szerződésszegést más, a másik fél által elfogadható módon orvosolni.

Amennyiben a szerződésszegő fél kötelezettségét a felszólítás ellenére sem teljesíti, a másik fél jogosult a Szerződést írásban felmondani.

A közszolgáltatási szerződés felmondási ideje 6 hónap, *d.)* pont esetében 30 nap

**13. A szerződés megszűnésével kapcsolatos rendelkezések**

Felek megállapodnak abban, hogy a Szerződés bármely oknál fogva történő megszűnéséig, (megszüntetésig) kötelesek egymással teljes körűen elszámolni, különös tekintettel az Önkormányzat feladat-ellátási körébe tartozó és Közszolgáltató által végzett közszolgáltatás más közszolgáltató általi zavartalan biztosítására.

A Szerződés megszűnése esetén a közszolgáltatás ellátásával kapcsolatos, folyamatban lévő ügyek iratait és nyilvántartásait a Közszolgáltató a települési önkormányzatnak a hulladékgazdálkodási közszolgáltatási szerződés megszűnése napján átadja.

**14. Vegyes és záró rendelkezések**

A Szerződésre, alkalmazására és értelmezésére a magyar jogszabályokat kell alkalmazni.

A Szerződéssel kapcsolatos, valamint az annak megsértéséből, megszűnéséből, érvényességéből vagy értelmezéséből eredő vagy ezzel összefüggő valamennyi jogvitában a felek a hatáskörrel és illetékességgel rendelkező rendes bírósághoz fordulnak.

A Szerződő Felek kötelezik magukat arra, hogy a Szerződés teljesítése során tudomásukra jutott valamennyi információt, adatot, a szerződéssel összefüggésben keletkezett dokumentumok tartalmát üzleti titokként kezelik, azokat kizárólag Szerződés céljaira használják fel, és csak azon munkatársaik számára teszik azokat megismerhetővé, akiknek a feladatai ellátásához azok megismerése szükséges, és írásban kötelezettséget vállaltak az üzleti titok megtartására. Az üzleti titok fogalma értelemszerűen nem foglalja magában azokat az információkat, adatokat, stb., amelyek a felek bármelyike vagy a közvélemény előtt már ismertek voltak vagy később, a titoktartási kötelezettség megsértése nélkül váltak széles körben ismertté, vagy megismerhetővé.

A titoktartási kötelezettség nem vonatkozik törvény, illetve önkormányzati rendelet alapján a közérdekű és a közérdekből nyilvános adatokra, illetve az üzleti titok megismerését hatóságok, állami, önkormányzati szervek - beleértve a környezetvédelmi hatóságot is - számára biztosító rendelkezésekre.

A Szerződés egyes rendelkezéseinek érvénytelensége esetén a szerződés egyéb részei érvényben maradnak. Az érvénytelen rendelkezést a felek érvényes, gazdasági szempontból a lehető legnagyobb mértékben egyenértékű rendelkezéssel váltják fel.

A Szerződésből eredő jogok és kötelezettségek teljes mértékű vagy részleges engedményezéséhez a mindenkori másik fél előzetes, írásbeli hozzájárulása szükséges.

A felek képviselői kijelentik, hogy a Szerződés aláírására teljes körű felhatalmazással rendelkeznek. A jelen szerződés …példányban készült, …. számozott oldalból áll.

Üllés, 2016. december ….

|  |  |
| --- | --- |
| Nagy Attila Gyula | Agatics Roland |
| polgármester | ügyvezető |
| …………….. …….. Önkormányzata | FBH-NP Nonprofit Kft. |
|  |  |
| Pénzügyi ellenjegyző: |  |
| Fáncsik Judit  pénzügyi-gazdálkodási csoportvezető |  |
|  |  |

**ZÁRADÉK:**

Jóváhagyva: ………………………………. Önkormányzatának Képviselő-testülete a ……………………………….. sz. határozatával.

Üllés, 2016. december 21.

Dr. Borbás Zsuzsanna

jegyző

1. **sz. melléklet**

**Előzetes hatásvizsgálat**

Üllés Nagyközség Önkormányzat Képviselő-testületének

a települési szilárd és folyékony hulladékkezeléssel kapcsolatos helyi közszolgáltatásról szóló 21/2013. (XII. 12.) önkormányzati rendelet módosítására vonatkozó rendelet-tervezethez

**A tervezett jogszabály várható következményei, különösen**

**1. Társadalmi hatások:**

A tervezetnek különösebb társadalmi hatása nincs, a hatályos jogszabályok alapján a hulladékgazdálkodási közszolgáltatás kötelezően igénybe veendő szolgáltatás, nincs feltétlenül szerződéskötési kényszer. Az új szerződések már az új közszolgáltató nevében készülnek, a hatályban lévő szerződések érintettjei értesítést kapnak a Közszolgáltató személyében történő változásról.

**2. Gazdasági hatások:**

A közszolgáltatási díj valamint a közszolgáltató részére fizetendő szolgáltatási díj megállapítására melyet több jogszabály, többek között a Koordináló szerv által fizetendő hulladékgazdálkodási szolgáltatási díjról szóló 13/2016. (V.24.) NFM rendelet, valamint a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) Korm. rendelet szabályoz. Az új díjkalkulációk alapján számított szolgáltatási díj érinti a hulladékgazdálkodási közfeladat elvégzésére létrehozott önkormányzati tulajdonú gazdasági társaságot. Amennyiben Önmaga látja el a közfeladatot, úgy a díjrendelet alapján kisebb szolgáltatási díjra jogosult, mely nagyfokú működési problémákhoz, ellehetetlenüléshez vezethet. Az új közszolgáltatóval való együttműködés magasabb díj lehívását eredményezheti, mely fedezetet nyújthat a szolgáltatás elvégzésére.

**3. Költségvetési hatások:**

A 2. pontban részletezettek alapján a jövőre nézve valószínűsíthető a hulladékgazdálkodási közszolgáltatás Önkormányzatunk forrásainak igénybe vétele nélküli ellátása.

**4. Környezeti és egészségügyi következmények:**

Jelen rendelet módosításának környezeti és egészségügyi következményei nincsenek.

**5. Adminisztratív terheket befolyásoló hatások:**

A 2. pontban részletezettek szerint lakossági értesítések megküldése válik szükségessé.

**6. A rendelet megalkotásának szükségessége a jogalkotás elmaradásának várható következményei:**

A Közszolgáltató személye a rendelet 3. §-ban jelenik meg. A Közszolgáltató személyében történő változás maga után vonja a rendelet módosítását is. A helyi szabályozás módosításának elmaradása törvényességi felügyeleti eljárást is eredményezhet.

**7. A rendelet alkalmazásához szükséges személyi, szervezeti, tárgyi és pénzügyi feltételek:**

Nincs szükség egyéb személyi, szervezeti, tárgyi és pénzügyi feltételek meghatározására.

Üllés, 2016. december 21.

**Dr. Borbás Zsuzsanna**

jegyző

**Üllés Nagyközségi Önkormányzat Képviselő-testületének**

**…/2016. (………..) önkormányzati rendelete**

**a települési szilárd és folyékony hulladékkezeléssel kapcsolatos helyi közszolgáltatásról szóló 21/2013. (XII. 12.) önkormányzati rendelet módosítására**

Üllés Nagyközségi Önkormányzat Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**

(1) A települési szilárd és folyékony hulladékkezeléssel kapcsolatos helyi közszolgáltatásról szóló 21/2013. (XII. 12.) önkormányzatirendelet(a továbbiakban: R.) 3. § (2) bekezdése helyébe a következő rendelkezés lép:

*3. § (2) A települési szilárd hulladékgazdálkodási közszolgáltatás teljes körű ellátása az FBH-NP Közszolgáltató Nonprofit Korlátolt Felelősségű Társaság (a továbbiakban: közszolgáltató) feladata, aki azt annak minden részfeladatára kiterjedően — e rendelet szabályainak figyelembevételével — köteles ellátni. A közszolgáltató adatai:*

1. *A szolgáltató megnevezése: FBH-NP Közszolgáltató Nonprofit Korlátolt Felelősségű Társaság*
2. *Székhely: 6521 Vaskút, 0551/2. hrsz.*
3. *KÜJ azonosító: 103 203 115*
4. *KTJ-azonosító: 101 265 543*
5. *Statisztikai számjel: 24290054-3821-572-03.*
6. *Adószám: 24290054-2-03,*
7. *Cégjegyzékszám: 03-09-126039*
8. *A szerződés szerinti hulladékgazdálkodási tevékenység végzéséhez szükséges Országos Környezetvédelmi és Természetvédelmi Főfelügyelőség által kiadott minősítő okirat száma: OKTF-KP/10201-6/2015.*

(2) A R. 3. § (2) bekezdése a következő (2a) bekezdéssel egészül ki:

*(2a) A települési szilárd hulladékkal kapcsolatos kötelező helyi közszolgáltatás rendszeres teljesítésére jogosult, illetőleg kötelezett közszolgáltató által bevont alvállalkozó adatai:*

1. *Alvállalkozó megnevezése: Négyforrás Nonprofit Kft.*
2. *Székhely: 6793 Forráskút, Fő utca 74.*
3. *KÜJ azonosító: 103 194 743*
4. *KTJ-azonosító: 102 443 063*
5. *Statisztikai számjel: 23140925-3811-572-06*
6. *Adószám: 23140925-2-06*
7. *Cégjegyzékszám: 23140925-2-06*
8. *A hulladékgazdálkodási tevékenység végzéséhez szükséges Országos Környezetvédelmi és Természetvédelmi Főfelügyelőség által kiadott minősítő okirat száma: OKTF-KP/…*
9. **§**

E rendelet 2017. január 1. napján lép hatályba.

Üllés, 2016. december 21.

Nagy Attila Gyula sk. Dr. Borbás Zsuzsanna sk.

polgármester jegyző

**Záradék:**

A rendelet kihirdetésének napja:

Üllés, 2016. december…..

Dr. Borbás Zsuzsanna

jegyző

**INDOKOLÁS**

Üllés Nagyközség Önkormányzat Képviselő-testületének

a települési szilárd és folyékony hulladékkezeléssel kapcsolatos helyi közszolgáltatásról szóló 21/2013. (XII. 12.) önkormányzati rendelet módosításához

A hulladékról szóló 2012. évi CLXXXV. törvény (továbbiakban Ht.) 37. § (3) és (4) bekezdése alapján a hulladékgazdálkodási közszolgáltatási szerződés felmondása (megszűnése) esetén a települési önkormányzat képviselő-testületének haladéktalanul intézkednie kell a hulladékgazdálkodási közszolgáltatás ellátásának biztosításáról.

A települési önkormányzat a hulladékgazdálkodási közszolgáltatási szerződés felmondása esetén a szerződés megszűnésétől az új hulladékgazdálkodási közszolgáltatási szerződés hatályba lépéséig a hulladékgazdálkodási közszolgáltatás ellátásáról haladéktalanul gondoskodik.

Fenti rendelkezések alapján az átmeneti időszakra kijelölt Közszolgáltató személye a rendelet 3. §-ban kerül megnevezésre.

**RÉSZLETES INDOKOLÁS**

1. **§-hoz:** A közszolgáltató és az alvállalkozó meghatározását tartalmazza.
2. **§-hoz:** A hatályba léptető rendelkezést tartalmazza.

1. Négyforrás Kft-re vonatkozó korrekciós tényező. [↑](#footnote-ref-1)
2. FBH-NP Kft-re vonatkozó korrekciós tényező. [↑](#footnote-ref-2)